Yhdysvaltain salainen palvelu

Yhdysvaltain salainen palvelu () on vuonna 1865 perustettu Yhdysvaltain liittovaltion lainvalvontaviranomainen, joka toimii Yhdysvaltain kotimaan turvallisuusviraston alaisuudessa. Viraston alkuperäinen tehtävä oli väärennetyn rahan jäljittäminen ja väärennösten estäminen. Nykypäivän tehtäviin kuuluu rikostutkinnan suorittaminen ja Yhdysvaltojen poliittisten johtajien, heidän perheidensä ja vierailevien valtionpäiden tai hallitusten edustajien suojelu. Presidentti Abraham Lincoln allekirjoitti lain salaisen palvelun perustamisesta 14. huhtikuuta 1865 vain tunteja ennen kuin hänet salamurhattiin. Uusi virasto aloitti toimintansa virallisesti 5. heinäkuuta 1865, ja sen ensimmäisenä pääjohtajana toimi William P. Wood. Vuonna 1902 presidentti William McKinleyn salamurhan jälkeen kongressi asetti Salaisen palvelun toiseksi tehtäväksi rahaväärennösten tutkimisen ohella Yhdysvaltain presidentin turvaamisen. Salaisen palvelun päämaja on Washingtonissa, minkä lisäksi sillä on yli 150 osastoa ympäri Yhdysvaltoja ja ulkomailla. Maaliskuuhun 2003 asti salainen palvelu toimi Yhdysvaltain valtiovarainministeriön alaisuudessa, mutta tämän jälkeen se siirrettiin Yhdysvaltain kotimaan turvallisuusviraston alaisuuteen. == Osastot == Salainen palvelu jakautuu neljään eri osastoonSalaisen palvelun urasivusto, viitattu 9.8.2019 : === Erityisagentti (Special Agent) === Koulutus kestää useita kuukausia, jonka jälkeen agentin sijoituspaikka ja tehtävä riippuu hänen toiveistaan. Erityisagentin koulutus, viitattu 9.8.2019 Tulevien agenttien täytyy myös läpäistä laaja turvallisuusselvitys, huumetestit, psykologiset testit ja myös valheenpaljastuskoe. === Univormuyksikkö (Uniformed Division Officer) === Univormuyksikön päätehtävä on Salaisen palvelun suojelemien alueiden suojaaminen. Univormuyksikön jäsenillä on myös mahdollisuus hakea erilaisiin erikoisosastoihinUnivormuyksikön sivusto, viitattu 9.8.2019 : * Poliisikoirayksikkö (Canine Unit) * Hätätilanneyksikkö (Emergency Response Team) * Vasta-tarkka-ampujat (Counter-Sniper Team) * Autosaattueen tukijoukot (Motorcade Support Unit) * Rikospaikan tutkijayksikkö (Crime Scene Search Unit) * Koulutusyksikkö (Office of Training) * Eritysoperaatiot (Special Operations Section) === Erityisvirkamies (Special Officer) === Erityisvirkamiehet ovat liittovaltion agentteja, joilla on mm. oikeus pidättää. Heillä on laajasti erilaisia tehtäviä: * Suojeltujen alueiden vartioiminen ulkopuolelta * Käytettävien autojen ja muiden välineiden tarkistaminen * Autosaattueissa autojen ajaminen * Erilaisten kommunikaatiojärjestelmien ylläpito ja käyttö * Läpivalaisutekniikoiden ja metallinpaljastimien hyödyntäminen === Muut tehtävät === Muihin tehtäviin kuuluvat hallinnolliset työt, kuten henkilöstöhallinto, taloushallinto sekä lakiosasto. == Tehtävät == Salaisen palvelun tehtäviin kuuluu maan johtajien sekä taloudellisen ja kriittisen infrastruktuurin suojeleminen. === Suojelutehtävät === Salainen palvelu huolehtii presidentin, varapresidentin, heidän lähipiirinsä, entisten presidenttien, heidän puolisoiden, presidentti- ja varapresidenttiehdokkaiden, sekä vierailevien ulkomaalaisten diplomaattien turvallisuudesta. Myös Valkoinen talo, varapresidentin asuinsija sekä suurlähetystöt Washingtonissa ovat Salaisen palvelun suojeltavana. === Tutkintatehtävät === Suojelee Yhdysvaltain maksu- ja pankkijärjestelmiä erilaisilta uhilta, kuten rahaväärennöksiltä ja kyberhyökkäyksiltä. == Johtajat == Julia Pierson erosi jouduttuaan arvostelumyrskyyn sen jälkeen, kun Valkoiseen taloon pääsi syyskuussa 2014 veitsimies, joka pääsi talon aidan yli ja sisälle useisiin huoneisiin, ennen kuin hänet pidätettiin. Saman vuoden syyskuussa aseistautunut ulkopuolisen turvallisuusyrityksen työntekijä pääsi samaan hissiin presidentti Barack Obaman kanssa. Myös vuoden 2011 aikana salainen palvelu ei ollut huomannut lainkaan, kun Valkoista taloa oli ammuttu läheisestä autosta. Siivooja löysi luotien pudottamaa rappausta ulkoa. Salaisen palvelun kattojärjestö kotimaan turvallisuusvirasto on teettänyt raportin ongelmista, jonka mukaan Salainen palvelu kärsii huonosta johtamisesta ja työpaikkahengestä. Entisen johtajan Julia Piersonin mukaan ongelmien syynä ovat osittain olleet säästötoimenpiteet.Nurminen, Jussi: USA:n salaisen palvelun päällikkö taipui paineen alla ja erosi, Yle Uutiset. Viitattu 2.10.2014Saarikoski, Laura: Salaisen palvelun johto pannaan uusiksi USA:ssa - Kuusi apulaisjohtajaa saa lähteä. Syynä ovat virheet Obaman vartioinnissa. Helsingin Sanomat 16.1.2015, s. A25 * William P. Wood (1865–1869) * Herman C. Whitley (1869–1874) * Elmer Washburn (1874–1876) * James Brooks (1876–1888) * John S. Bell (1888–1890) * A. L. Drummond (1891–1894) * William P. Hazen (1894–1898) * John E. Wilkie (1898–1911) * William J. Flynn (1912–1917) * William H. Moran (1917–1936) * Frank J. Wilson (1937–1946) * James J. Maloney (1946–1948) * U. E. Baughman (1948–1961) * James J. Rowley (1961–1973) * H. Stuart Knight (1973–1981) * John R. Simpson (1981–1992) * John W. Magaw (1992–1993) * Eljay B. Bowron (1993–1997) * Lewis C. Merletti (1997–1999) * Brian L. Stafford (1999–2003) * W. Ralph Basham (2003–2006) * Mark J. Sullivan (2006–2013) * Julia Pierson (2013–2014) * Joseph Clancy (2014–2017) * Randolph Alles (2017–2019) * James M. Murray (2019–2022) * Kimberly Cheatle (2022–2024) ==Katso myös== *Luettelo tiedustelupalveluista == Lähteet == ==Aiheesta muualla== * Yhdysvaltain salaisen palvelun kotisivut salainen palvelu Luokka:Yhdysvaltain poliisitoimi